Benedikte Bøgelund – Just another WordPress site\nJeg hedder Benedikte\nJeg er stress- og trivselsmentor, ergoterapeut og yogalærer\nJeg tilbyder individuelle sessioner, oplæg og kurser om stress, selvindsigt, selvledelse og arbejdsglæde. Jeg kombiner ofte samtale, undervisning, øvelser, bevægelse og helt konkrete planlægningsværktøjer til hverdagen.\nMit omdrejningspunkt er nervesystemet og hvordan vi kan bruge hjernen som medspiller, så vi lettere kan holde balancen, få vores talenter i spil, tage personligt lederskab og leve det liv, vi ønsker.\nJeg vil elske at støtte dig til at finde ro og komme hjem til dig selv via egenomsorg og selvindsigt. Til at finde dine værdier og dit indre kompas. Herfra kan vi nemlig sætte vores intention, prioritere og få mod til at træffe gode valg og holde vores fokus på dét, der vigtigt og nærende i livet.\nTrivsel, udvikling og mental sundhed\n“Bliv ven med dit nervesystem – skru ned for stress og op for bæredygtig selvledelse. Forstå din hjerne og brug den smart”.\nRo på nervesystem, krop, tanker. Selvomsorg, Selvværd\nSanseprofil, persontyper, mønstre og Enneagrammet\nFokus, struktur, tid, planlægning, vaner, værdier\nTalenttest, styrker, mening, flow og ydre rammer\nog brug den smart\nSkru ned for stress og uro\n– og op for glæde, lethed, mening og trivsel\n“Jeg brænder for at være\nden kærlige guide,\nder støtter andre til at\nhave mod til at stoppe op,\njustere deres liv\nog gå deres sande livsvej\n– med hjertet forrest”\nBenedikte Holm Bøgelund\nTrivselskonsulent & Ergoterapeut\n1:1 forløb, oplæg\nøvelser og helt konkrete\nstrategier til hverdagen\nLøber du stærkt, men er i tvivl om du løber i den rigtige retning? Bruger du dig selv bedst? Lever du dét liv du ønsker?\nTrives du, er du glad og er dine relationer smidige? Bruger du dig selv bedst i dit arbejdsliv og matcher livet dine værdier og drømme? Lykkes du? Når du dét, du gerne vil og har du stadig overskud efter en dag på arbejde?\nEller føler du dig drænet og synes du knokler. Løber du stærkt, men er i tvivl om du løber i den rigtige retning? Har du svært ved at sætte retningen for dit liv og holde fokus på dét, der er vigtigt for dig? Løber tiden ud mellem fingrene på dig? Er du mon presset, kortluntet, grådlabil, mentalt fjern, har småskavanker eller har svært ved at koncentrere dig og huske.\nHar dit selvværd fået et knæk og er der blevet skruet op for din indre kritiker? Har du svært ved at få plads til selvomsorg – måske kan du slet ikke huske, hvad der nærer dig og gør dig glad.\nEr du fanget i hamsterhjulet og længes efter et mere simpelt, meningsfuldt og nærende liv med plads til dét, der gør dig glad?\nMange af os føler os fanget i hamsterhjulets krav og forventninger. Krav der kan være et mis-match til vores sande værdier og dét liv, vi reelt ønsker at leve. Vores hverdag er også tit præget af afbrydelser, multitasking og tilrådighedskultur. Det kan føles som om hjernen koger, vi er trætte, irritable og kommer til at lukke af for vores krops råb om hjælp. Så kæmper vi, løber stærkere, dulmer eller pleaser lidt mere. Vi kan ikke mærke, hvad vi reelt har brug for eller hvilken retning vi skal gå. Vi kan have svært ved at være nærværende – både med os selv og andre. Det gode er, at der findes en anden mulighed. Vi kan åbne øjnene og træde en ny sti – men det kræver kompas og de rette værktøjer i rygsækken.\nVi skal turde stoppe op og lytte til vores krop. Vi skal lære at forstå vores hjerne og bruge den smart – uden at slide den op. Stress er en overbelastning af vores nervesystem og hvis vi bliver venner med det, kan vi bedre holde balancen. Vi kan skrue ned for autopiloten, tage styringen tilbage og skabe de bedst mulige rammer og arbejdsbetingelser for vores hjerne og trivsel. Hvis vi øger vores selvindsigt, bliver bevidst om vores styrker og forstår psykologien bag vores adfærd og mønstre, kan vi lettere rette op i tide, hvis vi er ved at komme på afveje. Hvis vi følger vores indre GPS og er tro mod os selv, vores værdier og intuition, øger det vores mentale sundhed. Vores egentilstand, selvindsigt og prioriteringer er nemlig altafgørende for, om vi oplever glæde, lethed, mening og trivsel.\nDu er altid velkommen til at kontakte mig, hvis du vil vide mere om:\nHvordan du balancerer dit nervesystem og får ro på stress\nHvordan du får afdækket dine talenter og sat dig selv bedst i spil\nHvordan du tager personligt lederskab og skaber nærende rammer, så der er plads til det, der er vigtigst\nHvordan du får indsigt i din sanseprofil, persontype, mønstre og roller\nHvis vi bruger hjernen som medspiller, kan vi lettere holde balancen, få vores talenter i spil, tage personligt lederskab og leve det liv, vi ønsker\nDu er altid velkommen til en uforpligtende snak, så du kan mærke, om vi er et match.\nBenedikte Holm Bøgelund, Solskrænten 2, 3400 Hillerød, Tlf. 2180 1242,\nSTRESS & GENOPTRÆNING AF NERVESYSTEM\nHvis vi forstår, hvordan vores hjerne fungerer, kan vi bruge den smart. Vi kan bruge den som medspiller. Kort fortalt har vi nogle områder i hjernen, der kaldes Amygdala og Hippocampus – eller i børnehøjde: Myggen og Søhesten. Myggen er vores ‘alarmknap’ og Søhesten vores ‘hvileknap’.\nHvis vores hjerne er stresset, tager Myggen over. Her er der ofte fokus på overlevelse: kamp eller flugt. Vi kan heldigvis lære at fodre Søhesten og berolige os selv – og andre – via kroppen og nervesystemet, hvis vi\nved hvordan. Vi skal finde balancen mellem Myggen og Søhesten. Det kræver:\nAt vi tør stoppe op og lytte – hvad siger kroppen? Hvordan har jeg det egentlig?\nViden om hjernen – hvad har den brug for? Hvad sker der i hjerne og krop, når vi er pressede, hvordan føles det og hvordan ser vores adfærd ud.\nAt vi genskaber vores energiniveau og kropskontakt. Så kan vi også lettere sige til og fra i livet. Helt konkrete værktøjer og øvelser – fx: Øvelser til krop, vejrtrækning og refleksion. Guide over, hvad der trigger og restituerer.\nBevidsthed om, hvilke livsområder og værdier, der kalder på opmærksomhed, så vi kan justere vores liv mod mere trivsel, mening og glæde.\nSelvledelsesstrategier, så vi kan integrere nye sunde vaner og viden i hverdagen.\nVÆRDIER & SELVOMSORG\nSkab plads til dét, der er vigtigt\nVores hverdag er ofte præget af afbrydelser, multitasking, en lind strøm af informationer og en tilrådighedskultur, hvor vi konstant skal være ”på”. Det gør det svært for os at koncentrere os, lave dybt uforstyrret arbejde og reelt producere noget af ordentlig kvalitet. Vi sidder ofte tilbage med følelsen af at lave alt halvt, ikke nå det vi skulle – vi er trætte, kortluntede, irritable og har mistet overblikket. Alt sammen signaler om, at vores hjerne er på overarbejde.\nFor at give hjernen de rette arbejdsbetingelser, kræver det viden om hjernen, selvledelse, arbejdsmiljø og hvordan vi skaber de rette rammer – både de ydre og de indre rammer. Så kvitterer hjernen til gengæld med overskud,\ntrivsel og produktivitet. Vi får følelsen af at lykkes, bliver mere innovative,\nhar færre sygedage og mere smidige relationer.\nMange af os lever ud fra ydre krav, mål og forventninger – også\nselvom de ikke matcher vores indre behov og værdier. Vi forsøger at regne det hele ud i hovedet og fokus er ofte på tempo og på at måle på vores performance – på kvantitet fremfor kvalitet. På selvtillid fremfor selvværd. Vores mentale\nsundhed styrkes, hvis vi træffer valg og navigerer ud fra vores indre kompas og fokuserer på dét, der er vigtigst i vores liv. Hvis vi kommer lidt ud af hovedet og mere ned i kroppen. Hvis vi går fra målbarhed til mærkbarhed. Hvis vi skaber små åndehuller med plads til at lytte til vores krop, vores behov og\ndrømme – ja, plads til næring og refleksion.\nJeg hjælper dig gerne med at skabe overblik, sætte netop din intention, skabe\nstruktur, holde fokus, singletaske, arbejde med timeboxing, planlægning og finde balancen mellem aktivitet og hvile. Så kan vi sammen skabe plads til selvomsorg og dét, der gør dig glad – og få indersiden og ydersiden til at matche.\nTALENTTEST, STYRKER & ARBEJDSGLÆDE\nMange oplever en følelse af indre tomhed, længsel og mangel på mening. Ofte er vi ikke bevidste om vores talenter og har derfor ikke fået skabt et arbejdsliv, der passer til vores talenter og værdier. Talenter angiver et menneskes potentiale – det\ner dér, vores hjerne har lettest ved at fungere. Får vi opgaver inden for vores talenter, finder vi dem lette, sjove og spændende. Får vi opgaver uden for disse områder, laver vi fejl, bruger længere tid og føler os drænet. Det kan der heldigvis ændres på. Vi kan sammen afdække dine talenter via en talenttest. Du får øvelser til at undersøge, hvordan dine\ntalenter er blevet mødt i livet og hvilke overbevisninger du har med dig. Du får også øvelser til at finde din begejstring (igen) – og koble det med din livserfaring og kompetencer, så vi kan finde din helt særlige genizone. Her oplever vi mening, glæde, flow og succes. Viden om vores talenter kan også være en kæmpe gave i forhold til selvindsigt og til at regulere stress – at fange ’advarselsflagene’ tidligt, inden vi ender i ubalance. Det bliver også tydeligt, om der er rammer og opgaver, der er usunde for os at være i. Om der skal udarbejdes strategier eller samarbejder – så vi kan spille os selv og hinanden gode ved at\ngøre det, vi hver især er bedst til.\nENNEAGRAMMET, INDSIGT OG UDVIKLING\nPersontyper, mønstre og instinkter\nEnneagrammet er et persontype- og udviklingsværktøj. Det\nbeskriver 9 kvaliteter via 9 persontyper. Typernes egenskaber kan gå fra inspirerende\ntil irriterende, afhængig af det pres personen oplever og graden af bevidsthed.\nDet er et landkort over vores adfærd, der giver os indsigt i, hvad vi gør og hvorfor\nvi gør, som vi gør. Det kan støtte os i at holde øje med, om vi er på vej mod\nen usund adfærd, så vi kan nå at rette op.\nVi kan sammen gå på opdagelse i netop dine mønstre og din udviklingsvej – mod mere trivsel, mere smidige relationer og udvikling af dit sande potentiale.\n“Jeg har mærket på egne krop, hvad det vil sige at miste sig selv – at ens talenter og værdier ikke er i balance og i spil.”\n“Jeg har af og til haft lyst til at smide dele af min rejse ud med badevandet, men må jo i dag sande, at der er læring at hente i alle mine sving og omveje på rejsen. Intet er spildt.”\n“Mit stressforløb endte med at blive en kæmpe gave i mit liv – selvom den var meget grimt pakket ind.”\nLidt om mig og min personlige rejse\nJeg hedder Benedikte. Jeg er gift med Thomas, vi har to piger og bor i Hillerød.\nNår vi holder fri, tager vi ofte på tur i vores autocamper. Det giver nærvær, ro og en fantastisk følelse af frihed og mulighed for små og store eventyr en helt almindelig weekend. Følelsen af at leve helt og være nærværende sætter jeg utrolig stor pris på. Jeg har nemlig mærket på egne krop, hvad det vil sige at miste sig selv – at ens talenter og værdier ikke er i balance og i spil.\nFor nogle år siden var jeg sygemeldt med stress. Jeg følte ganske enkelt, min hjerne var ved at koge over.\nDet var en svær og hård tid både for mig og for min familien, men dét jeg nok var allermest ked af og skamfuld over var, at jeg ikke kunne være den mor, jeg gerne ville.\nHeldigvis lærte jeg, hvor stor betydning hjernen og nervesystemet har i forhold til regulering af stress og hvad der skal til for at balancere systemet igen. Jeg stødte også på viden om vores talenter, som er dét vi mentalt er gode til. Altså hvor vores hjerne har let ved at fungere.\nDet gik op for mig, at jeg i flere år ikke havde brugt mine primære talenter, hvilket betød jeg måtte knokle for tingene og tit følte mig drænet.\nMit stressforløb endte med at blive en kæmpe gave i mit liv – selvom den var meget grimt pakket ind. En mulighed for at stoppe op, mærke efter og ændre kurs i livet. Der blev virkelig sat skub i øget bevidsthed, refleksion og mod til at mærke min intuition, krop, behov, drømme, værdier og sårbarhed igen. Jeg fik stille og roligt mine toptalenter i spil og kontakt til mit hjerte og min sjæl. I dag oplever jeg langt større ro, gnist, selvsikkerhed, mening, glæde og lethed.\nJeg øver mig stadig i at være vågen og holde balancen – mon ikke det er en livslang øvelse?\nJeg er uddannet ergoterapeut, fysiurgisk massør og bygningskonstruktør. Jeg har tidligere arbejdet som bl.a. genoptrænende ergoterapeut inden for neurologien i hospitalsregi, som rådgiver og projektleder i arkitekt- og ingeniørbranchen og nu som trivselskonsulent.\nUnder mit eget stressforløb var tvunget til at stoppe op og give mit liv et eftersyn . Her fik jeg fornyet interesse for at se nærmere på arbejdsglæde, trivsel og mental sundhed. Hvorfor lever så mange af os som vi gør? Hvorfor er vores samfund og kultur så usund for os mennesker?\nHvorfor skaber vi ikke de rette arbejdsbetingelser for vores hjerne og bruger den som medspiller?\nDe seneste år har jeg derfor uddannet og fordybet mig inden for stress, hjernen & nervesystemet, børn & mental sundhed, bevidst forældreskab, traumer, mindfulness, bodyfulness, compassion, yoga, selvledelse, selvværd, positiv psykologi, skyggearbejde, Enneagrammet, Talentværktøjet TT38, arbejdsglæde, passion, livsformål, genizone, Simple Living, mv.\nJeg har trukket tråde tilbage til min ergoterapibaggrund – og taget alle de erfaringer og indsigter med mig, som jeg har fået på min vej gennem sygehusverdenen og byggebranchen – som offentligt og privat ansat og nu som selvstændig.\nJeg har af og til haft lyst til at smide dele af rejsen ud med badevandet, men må jo i dag sande, at der er læring at hente i alle mine sving og omveje på rejsen. Intet er spildt. I dag er jeg trivselskonsulent og vil gerne dele alle de erfaringer og indsigter, jeg har fået på min vej og inspirere andre til at leve livet – ikke bare overleve det.\n“Jeg brænder for at være den kærlige guide, der støtter andre til at have mod til at stoppe op, justere deres liv og gå deres sande livsvej – med hjertet forrest”.\n‘Yoga mod stress’ (Anne Goncalves)\n‘Kroppen taler altid sandt – Kropsterapeutisk Yoga’ (Rikke Hansen/Sanum)\n‘Kropsorienteret bearbejdning af chok & traumer’ (Inge Svane)\n‘Den Polyvagale Teori’ (Ingelis Arnsbjerg)\n‘Selvværdsspecialist’ (Kisser Paludan)\n‘Bevidst forældreskab’ (Kisser Paludan)\n‘Enneagram Practitioner’ (Henriette Claydon)\n‘Instinkter & Enneagrammet – Mastermodul’ (Henriette Claydon)\n‘Ennagrammet – Grunduddannelse’ (Henriette Claydon)\n‘Insula – Mental sundhed’ (Pernille Fys)\n‘Børn, Fysioterapi & Mental sundhed’ (Pernille Fys)\n‘Vision Keeper’. Styrkebaseret coaching, Talenttest, Karriereudvikling. (Nanna Agerlin)\n‘TT-38 Talenttest, certificering (Talents Unlimited)\n‘Fysiurgisk Massør’ (Musculus)\n‘Ergoterapeut’ (Ergoterapeutskolen i Kbh)\nFind mere ro – træk vejret\nHvis du har brug for inspiration til guidede vejtrækningsøvelser, så skriv endelig en mail eller sms til mig. Så kommer der et par øvelser retur 🙂\nDu er altid velkommen til at kontakt mig for en afklarende samtale.\nBenedikte Holm Bøgelund, Solskrænten 2, 3400 Hillerød, Tlf. 2180 1242


HAVESIDEN WWW.KAN-LIR.DK - DIN HAVEPORTAL MED ALT OM HAVEN OG DENS PASNING - Artikler: Beskæring af frugttræer\nHovedside for artikler » Beskæring » Beskæring af frugttræer\nBeskæring af frugttræer er omgærdet af mange myter og regler. Det skal man ikke lade sig skræmme af. I haven skal frugttræer som regel opfylde flere formål og er ikke kun et spørgsmål om at give mange kilo frugt.\nBeskæring er dit valg, og giver dig mulighed for at give frugttræet den form, som passer netop i din have.\nMåske har du brug for et parasol-træ til den skyggefulde plads til eftermiddagskaffen.\nMåske skal frugttræerne danne en væg mellem køkkenhave og græsplæne. En buegang af æble-snoretræer, eller måske et stort kronetræ med en stærk, vandret gren til børnenes gynge. Alt kan lade sig gøre med passende grundstamme og beskæring.\nBeskæring bruges dog også til at holde træer og buske sunde. Det gøres ved at skære grene væk, så der er lys og luft i trækronen og i bærbusken. Det er nemmest i juni-august måned, hvor man kan se, hvor tæt træet eller busken faktisk er med blade på.\nGrene, der er syge eller som slider på hinanden, skal fjernes. De syge grene bør klippes af mindst 20 cm under det syge sted. Rens saks/sav med sprit inden næste gren klippes. Hold især øje med angreb af frugttrækræft, grå monilia, meldug og ildsot.\nHvis der allerede er dannet store kræftsår på stammen, og man ikke har lyst til at fælde træet, så kan såret skæres rent. Brug en skarp kniv, evt. en hovkniv, som er god til at hule ud med. Al syg bark og mørkt ved skæres væk, så der kun er lyst og friskt ved tilbage. Udfør operationen i en periode med tørt vejr, f.eks. i maj måned og smør ikke noget på såret. Det heler bedst uden ”sårhelingsmidler”. Sårbalsam-produkter har det med at revne, og derved bliver såret holdt mere fugtigt, end hvis det står åbent. Efter en tid vil såret blive overvokset af træets eget callusvæv, der lukker såret.\nGode tip til beskæring og udtynding\nBeskær altid i en tør periode.\nDen nemme måde at få lys og luft i kronen er at bruge et ørne- næb/grensav og fjerne nogle få store grene ved basis.\nVil du fjerne en gren, uden at få en ny gren på samme sted, så læg snittet tæt på stammen, men lige uden for den tykke ring, grenkraven, der sidder rundt om grenens basis. Snittet bruges, f.eks. når man vil stamme et træ op eller skabe luft i kronen.\nVil du fjerne en stor gren, men ønsker en ny og mindre gren samme sted, så klip grenen, så der stadig er en lille stab på ca. 1 cm tilbage. Herfra vil en eller flere nye grene skyde ud igen. Det bruges, når man vil begrænse omfanget af kronen og forny den.\nVil du korte et ungt skud ind, så det senere bliver en kort gren/spore med frugter på, så lad skuddet beholde 3-8 knopper det første år. Året efter kortes skuddet ind til lige efter den yderste frugtknop. Det kaldes sporebeskæring.\nBeskæring i perioden januar - marts giver mere nyvækst end beskæring i perioden april- august. Undlad dog at beskære lige omkring løvspring, da sidder knopperne meget løst og falder nemt af ved berøring.\nÆble-, pære- og blommefrugter skal udtyndes, så hver frugt har ca. 10 cm plads omkring sig. Det gøres om sommeren lige efter det naturlige fald af over- skydende eller dårlige frugter, det såkaldte ”juni-fald”.\nSkrevet af Kjeld d. August 15 2013 4090 Fremvisninger ·


Lenovo ThinkPad 170W AC Adapter Bærbar\nHjem / Uncategorized / Lenovo ThinkPad 170W AC Adapter\nVarenummer (SKU): 2525309 Kategori: Uncategorized\nStrømforsyningsadapter, AC 100-240 V, 170 Watt, Indonesien, Rusland, FRU … læs mere her\nLenovo ThinkPad 170W AC Adapter Bærbar / Laptop\nLenovo ThinkPad 170W AC Adapter fås sammen med en masse andre varer lige her i shoppen i kategorien Baerbar Oplader. Du får også hele lovpligtige 14 dages returret hvis du skulle fortryde dit køb din vare. Det overrasker ikke nogen, at der er mange der køber Lenovo ThinkPad 170W AC Adapter i webshoppen Proshop.dk, som ofte har gode tilbud og sørger for du sparer gode penge. I det store udvalg af varer finder du noget for alle, som jo fx kan være det produkt på denne side. Købes der ind i online webshops sparer du penge- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nKøb Lenovo ThinkPad 170W AC Adapter allerede i dag til kun kr. 740.00\nLenovo ThinkPad 170W AC Adapter til arbejde, studie eller bare til lidt surfing\nHandler du varer i en dansk webbutik, er betingelserne lidt gunstigere, fordi webshops er underlagt en lovgivning, de skal følge. Lovgivningen dikterer min. 14 dages returret. når dine varer købes i en shop, og i nogle tilfælde giver shoppen endda mere det er slet ikke ualmindeligt, at få 30, 60 eller 90 dages returret i dag. Når webshops ligger online, får du med et par klik et stort udvalg , og det er let at gennemskue, hvilken pris og betingelser der er bedst, uden af være afhængig af, at det skal være tæt på din bopæl. Og du kan faktisk sammenligne priser fra mobilen eller en tablet uden brug af en computer. Når du handler online er du også fri for, at skulle få det hele til at passe med de forskellige buslinjer og tidspunkter. Når du har handlet dine produkter, kommer de hjem til din adresse, hvis du ikke har valgt at få dem sendt hen til dit arbejde, så du kan vælge det, det er lettes for dig. Webshops har ikke en kø som i butikker eller supermarkeder så gå let og ubesværet direkte til kassen, når du er færdig med at handle, så ungå de trælse frustrationer over, at det kan tage så lang tid for folk at finde de sidste mønter frem.